PADOMES REGULA ar ko uz laiku atceļ Kopējā muitas tarifa autonomo nodokļu piemērošanu dažu rūpniecības ražojumu importam Kanāriju salās Priekšlikums PADOMES REGULA ar ko uz laiku atceļ Kopējā muitas tarifa autonomo nodokļu piemērošanu dažu rūpniecības ražojumu importam Kanāriju salās /* COM/2011/0259 galīgā redakcija - CNS 2011/0111 */





PASKAIDROJUMA RAKSTS Priekšlikuma konteksts Priekšlikuma pamatojums un mērķi Spānijas Karalistes valdība ir izteikusi lūgumu Kanāriju salu autonomā apgabala iestāžu vārdā pagarināt pašreizējo režīmu, kas paredz tarifa atlikšanu attiecībā uz dažiem rūpniecības ražojumiem. Šie pasākumi ir paredzēti, lai stiprinātu vietējo ekonomikas dalībnieku konkurētspēju, tādējādi nodrošinot stabilāku nodarbinātību šajās salās. Vispārīgais konteksts Kanāriju salas pieder pie Eiropas Savienības attālākajiem reģioniem, kuriem īpašus pasākumus var paredzēt saskaņā ar Līguma par Eiropas Savienības darbību 349. pantu, lai pārvarētu grūtības, ar kurām šo apgabalu ekonomikai nākas saskarties to ģeogrāfiskā stāvokļa dēļ. Spēkā esošie noteikumi priekšlikuma jomā Līdzīgi noteikumi ir ieviesti ar Padomes 2010. gada 25. oktobra Regulu (ES) Nr. 973/2010 Portugāles Republikas Azoru un Madeiras salu autonomajos apgabalos. Atbilstība pārējiem ES politikas virzieniem un mērķiem Šis priekšlikums ir saskaņā ar Savienības politikas virzieniem, jo īpaši starptautiskās tirdzniecības, konkurences, uzņēmumu, attīstības un ārējo attiecību jomā. Apspriešanās ar ieinteresētajām personām un ietekmes novērtējums Apspriešanās ar ieinteresētajām personām Jautājumu apsprieda ar Komisijas Ekonomikas un tarifu jautājumu darba grupas ekspertiem, un tiem nebija nekādu ar ekonomiku saistītu iebildumu pret ierosināto nodokļu atlikšanu. Ekspertu atzinumu pieprasīšana un izmantošana Neatkarīgu ekspertu atzinums nebija vajadzīgs. Ietekmes novērtējums Ietekmes novērtējums netika veikts ierosināto pasākumu vispārējās piemērošanas dēļ. Priekšlikuma juridiskie aspekti Ierosināto pasākumu kopsavilkums Ierosinātā kopējā muitas tarifa nodokļu atlikšana Kanāriju salu vietējiem ekonomikas dalībniekiem dos iespēju bez nodokļiem importēt noteiktu skaitu izejmateriālu, sastāvdaļu, komponentu un kapitālieguldījumu preču. Lai novērstu jebkādu ļaunprātīgu izmantošanu vai tradicionālo tirdzniecības plūsmu izmaiņas, paredzēts pārbaudīt galapatēriņu ražojumus, kuriem šī nodokļu atlikšana dod priekšrocības. Turklāt kapitālieguldījumu preces vismaz divus gadus būs jāizmanto vietējiem uzņēmumiem salu teritorijā, pirms tos varētu brīvi pārdot uzņēmumiem, kas atrodas citās Eiropas Savienības muitas teritorijas daļās. Lai gūtu priekšrocības no nodokļu atlikšanas, izejmateriālus, sastāvdaļas un komponentus būs jāizmanto rūpnieciskai pārveidošanai un tehniskajai apkopei Kanāriju salās. Juridiskais pamats Līguma par Eiropas Savienības darbību 349. pants. Subsidiaritātes princips Priekšlikums ir Savienības ekskluzīvā kompetencē. Tāpēc subsidiaritātes principu nepiemēro. Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. Šo pasākuma veidu regulāri izmanto kā līdzekli ekonomikas dalībnieku konkurētspējas nostiprināšanai. Galapatēriņa pārbaužu noteikšana saskaņā ar Kopienas Muitas kodeksu un tā īstenošanas noteikumiem šajā kontekstā ir ierasta procedūra un nerada būtisku papildu administratīvo slogu reģionālajām un vietējām iestādēm un ekonomikas dalībniekiem. Juridisko instrumentu izvēle Ierosinātais juridiskais instruments: regula. Līgumā nav paredzēti nekādi citi līdzekļi šādu pasākumu īstenošanai. Ietekme uz budžetu Priekšlikums ietekmē Savienības budžetu, jo nodokļu atlikšanas gadījumi radīs ieņēmumu zaudējumus Savienības pašu resursiem. 2011/0111 (CNS) Priekšlikums PADOMES REGULA ar ko uz laiku atceļ Kopējā muitas tarifa autonomo nodokļu piemērošanu dažu rūpniecības ražojumu importam Kanāriju salās EIROPAS SAVIENĪBAS PADOME, ņemot vērā Līgumu par Eiropas Savienības darbību un īpaši tā 349. pantu, ņemot vērā Eiropas Komisijas priekšlikumu, pēc tiesību akta projekta nosūtīšanas valstu parlamentiem, ņemot vērā Eiropas Parlamenta atzinumu[1], ņemot vērā Eiropas Ekonomikas un sociālo lietu komitejas atzinumu[2], ņemot vērā Reģionu komitejas atzinumu[3], saskaņā ar īpašo likumdošanas procedūru, tā kā: (1) Saskaņā ar Padomes 2002. gada 25. marta Regulu (EK) Nr. 704/2002 par kopējā muitas tarifa autonomo likmju atsevišķu rūpniecības ražojumu ievešanai pagaidu atcelšanu un Kopienas tarifa autonomo kvotu atklāšanu dažu zvejniecības produktu ievešanai un šo kvotu pārvaldību Kanāriju salās[4] Kopējā muitas tarifa nodokļu pagaidu atcelšanas termiņš konkrētām kapitālieguldījumu precēm, kas paredzēti tirdzniecībai vai rūpnieciskai izmantošanai, beigsies 2011. gada 31. decembrī. (2) 2010. gada septembrī Spānijas valdība Kanāriju salu valdības vārdā lūdza pagarināt režīmu, kas paredz kopējā muitas tarifa attiecībā uz dažiem rūpniecības ražojumiem autonomo atlikšanu saskaņā ar Līguma 349. pantu. Minēto iestāžu lūguma pamatojums bija tāds, ka šo salu attālinātības dēļ ekonomikas dalībniekiem nākas saskarties ar nopietnām grūtībām ekonomikā un uzņēmējdarbībā, kas nelabvēlīgi ietekmē demogrāfiskās tendences, nodarbinātību un sociālekonomisko attīstību. (3) Kanāriju salu rūpniecības nozari, kā arī būvniecību ir smagi skārusi nesenā krīze ekonomikā. Aktivitātes samazināšanās būvniecībā negatīvi ietekmējusi visas papildu nozares, kas no tās ir atkarīgas. Nelabvēlīgi finansiālie nosacījumi nopietni ietekmējuši daudzas uzņēmējdarbības jomas. Turklāt straujš bezdarba līmeņa pieaugums Spānijā ietekmējis iekšzemes pieprasījuma, tostarp pieprasījuma pēc rūpniecības ražojumiem, samazināšanos. (4) Bezdarba līmenis Kanāriju salās pēdējos desmit gados pastāvīgi pārsniedz valsts vidējo radītāju Spānijā, un kopš 2009. gada autonomajā apgabalā ir reģistrēts augstākais bezdarba līmenis visā valstī[5]. Turklāt vairāk nekā puse no rūpnieciskajiem ražojumiem Kanāriju salās turpat tiek arī patērēta, kas ir īpaši nopietna problēma pieprasījuma krišanās dēļ. (5) Tādēļ ir lietderīgi uz 10 gadiem pilnībā pagarināt režīmu, kas paredz kopējā muitas tarifa atlikšanu attiecībā uz dažām precēm, kuras minētas Regulas (EK) Nr. 704/2002 II un III pielikumā, lai sniegtu ilgtermiņa perspektīvu ieguldītājiem un ļautu ekonomikas dalībniekiem sasniegt tādu rūpniecisko un komerciālo darbību līmeni, kas stabilizētu salas ekonomisko un sociālo vidi. (6) Turklāt šajā pašā kontekstā Spānijas iestādes ir pieprasījušas atlikt kopējā muitas tarifa nodokļus četriem jauniem ražojumiem, kas klasificēti ar KN kodiem 3902 10 00, 3903 11 00, 00 3906 10 00 un 4805 00. Šis pieprasījums tika pieņemts, jo šī atlikšana stiprinātu Kanāriju salu ekonomiku. (7) Lai nodrošinātu, ka tikai tie ekonomikas dalībnieki, kuri atrodas Kanāriju salu teritorijā, var gūt priekšrocības no šiem tarifa pasākumiem, nodokļu atlikšanai jābūt atkarīgai no ražojumu galapatēriņa saskaņā ar Padomes 1992. gada 12. oktobra Regulu (EEK) Nr. 2913/92 par Kopienas Muitas kodeksa izveidi[6] un Komisijas 1993. gada 2. jūlija Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi[7]. (8) Tirdzniecības plūsmas novirzes gadījumā un lai nodrošinātu vienādus nosacījumus šīs regulas īstenošanai, īstenošanas pilnvaras ir jānodod Komisijai, kas ļautu tai uz laiku atcelt nodokļu atlikšanu. Šīs pilnvaras īstenojamas atbilstīgi Eiropas Parlamenta un Padomes 2011. gada 16. februāra Regulai (ES) Nr. 182/2011, ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu[8]. (9) Lai nodrošinātu Regulā (EK) Nr. 704/2002 noteikto pasākumu nepārtrauktību, šajā regulā paredzētie pasākumi ir jāpiemēro no 2012. gada 1. janvāra, IR PIEŅĒMUSI ŠO REGULU. 1. pants No 2012. gada 1. janvāra līdz 2021. gada 31. decembrim pilnībā atliek kopējā muitas tarifa nodokļus, ko piemēro, importējot Kanāriju salās kapitālieguldījumu preces, kas paredzēti tirdzniecībai vai rūpnieciskai izmantošanai, kurus klasificē ar KN kodiem un kuri uzskaitīti I pielikumā, kas atjaunināts ar Padomes Regulas (EEK) Nr. 2658/87[9] grozījumiem. Šīs preces izmanto saskaņā ar atbilstīgajiem Regulas (EEK) Nr. 2913/92 un Regulas (EEK) Nr. 2454/93 noteikumiem vismaz 24 mēnešus pēc tam, kad Kanāriju salu teritorijā esošie ekonomikas dalībnieki tās laiduši brīvā apgrozībā. 2. pants No 2012. gada 1. janvāra līdz 2021. gada 31. decembrim pilnībā atliek kopējā muitas tarifa nodokļus, ko piemēro tādu izejmateriālu, sastāvdaļu un komponentu importam Kanāriju salās, kurus izmanto rūpnieciskai pārveidošanai vai tehniskajai apkopei Kanāriju salās un kurus klasificē ar II pielikumā, kas atjaunināts ar Regulas (EEK) Nr. 2658/87 grozījumiem, uzskaitītajiem KN kodiem. 3. pants Uz nodokļu atlikšanu, kas minēta 1. un 2. pantā, attiecas nosacījums par galapatēriņu saskaņā ar Regulas (EEK) Nr. 2913/92 21. un 82. pantu un pārbaudes, kas noteiktas Regulas (EEK) Nr. 2454/93 291. līdz 300. pantā. 4. pants 1. Ja Komisijai ir pamats domāt, ka nodokļu atlikšana, kas ieviesta ar šo regulu, ir izraisījusi tirdzniecības novirzes attiecībā uz konkrētu ražojumu, tā var pieņemt īstenošanas aktus, atceļot nodokļu atlikšanu uz laiku, kas nepārsniedz 12 mēnešus. Šos īstenošanas aktus pieņem saskaņā ar pārbaudes procedūru, kas minēta 5. pantā. Ievedmuitu ražojumiem, attiecībā uz kuriem nodokļu atlikšana uz laiku atcelta, nodrošina ar galvojumu, un šāda galvojuma došana ir nosacījums attiecīgo ražojumu laišanai brīvā apgrozībā Kanāriju salu apgabalā. 2. 12 mēnešu periodā, kas minēts 1. punktā, ir jāpieņem galīgais lēmums par nodokļu atlikšanas saglabāšanu vai atcelšanu. Ja nodokļu atlikšanu atceļ, tad ar galvojumu nodrošinātā nodokļu summa tiek pilnībā iekasēta. 3. Ja 12 mēnešu laikā netiek pieņemts galīgais lēmums saskaņā ar 2. punktu, galvojumus atbrīvo. 5. pants 1. Komisijai palīdz Muitas kodeksa komiteja, kas izveidota ar Regulas (EEK) Nr. 2913/92 247.a panta 1. punktu. Šī komiteja ir komiteja Regulas (ES) Nr. 182/2011[10] izpratnē. 2. Ja ir atsauce uz šo punktu, piemēro Regulas (ES) Nr. 182/2011 5. pantu. 6. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. To piemēro no 2012. gada 1. janvāra. Šī regula uzliek saistības kopumā un ir tieši piemērojama visās dalībvalstīs. . Padomes vārdā — Priekšsēdētājs I PIELIKUMS Tirdzniecībai vai rūpnieciskai izmantošanai paredzētās kapitālieguldījumu preces, kas klasificētas ar šādiem KN kodiem[11]: 4011 20 || 8450 20 || 8522 90 80 || 9006 53 80 4011 30 || 8450 90 || 8523 21 || 9006 59 4011 61 || 8469 00 91 || 8523 29 33 || 9007 19 4011 62 || 8472 10 || 8523 29 39 || 9007 20 4011 63 || 8472 30 || 8523 29 90 || 9008 20 4011 69 || 8472 90 10 || 8523 40 99 || 9008 30 4011 92 || 8472 90 70 || 8523 51 99 || 9008 40 4011 93 || 8473 10 19 || 8523 59 99 || 4011 94 || 8473 40 18 || 8523 80 99 || 4011 99 || 8501 10 10 || 8525 50 || 9010 10 5608 || 8501 10 91 || 8525 80 11 || 9010 50 6403 40 || 8501 10 93 || 8525 80 19 || 9011 10 90 6403 51 05 || 8501 10 99 || 8526 10 || 9011 20 90 6403 59 05 || 8501 20 || 8526 91 20 || 9011 80 6403 91 05 || 8501 31 || 8526 91 80 || 9011 90 90 6403 99 05 || 8501 32 || 8542 31 10 || 9012 10 90 8415 10 10 || 8501 33 || 8542 32 10 || 9012 90 90 8415 10 90 || 8501 34 || 8542 39 10 || 9030 10 8415 20 || 8501 40 20 || 8701 10 || 9030 20 91 8415 81 || 8501 40 80 || 8701 20 || 9030 31 8415 82 || 8501 51 || 8701 90 90 || 9030 33 8415 83 || 8501 52 20 || 8702 || 9106 8415 90 || 8501 52 30 || 8704 21 31 || 9107 8418 30 80 || 8501 52 90 || 8704 21 39 || 9207 10 8418 40 80 || 8501 53 50 || 8704 21 91 || 9207 90 8418 50 || 8501 53 81 || 8704 21 99 || 9506 91 90 8418 61 || 8501 53 94 || 8704 22 || 9507 10 8418 69 || 8501 53 99 || 8704 23 || 9507 20 90 8418 91 || 8501 61 20 || 8704 31 31 || 9507 30 8418 99 || 8501 61 80 || 8704 31 39 || 8427 || 8501 62 || 8704 31 91 || 8431 20 || 8501 63 || 8704 31 99 || 8443 31 91 || || || 8443 32 10 || 8501 64 || 8704 32 || 8443 32 91 || || || 8443 32 99 || 8518 40 30 || 8704 90 || 8443 39 10 || || || 8443 39 39 || 8518 90 || 8705 || 8443 99 10 || 8519 20 || 9006 10 || 8450 11 90 || 8519 81 51 || || 8450 12 || 8521 10 95 || 9006 30 || 8450 19 || 8522 90 49 || 9006 52 || II PIELIKUMS Lauksaimniecības vajadzībām, rūpnieciskai pārveidošanai vai tehniskajai apkopei izmantotie izejmateriāli, sastāvdaļas un komponenti, kas klasificēti ar šādiem KN kodiem[12]: 3901 || 4810 22 10 || 5501 || 3902 10 || 4810 22 90 || 5502 || 3903 11 || 4810 29 || 5503 || 8706 3904 10 || 4810 31 || 5504 || 8707 3906 10 || 4810 32 || 5505 10 || 8708 4407 21 10 || 4810 92 || 5505 20 || 8714 11 4407 21 91 || 4810 99 10 || 5506 || 8714 19 4407 22 10 || 4810 99 90 || 5507 || 8714 91 4407 22 91 || 5108 || 5508 10 10 || 8714 92 4407 25 10 || 5110 || 5508 20 10 || 8714 93 4407 25 30 || 5111 11 || 5509 || 8714 94 4407 25 50 || 5111 19 10 || 5510 || 8714 95 4407 26 10 || 5111 19 90 || 5512 || 8714 96 4407 26 30 || 5111 20 || 5513 || 8714 99 4407 26 50 || 5111 30 || 5514 || 9002 90 4407 29 15 || 5111 90 10 || 5515 || 9006 91 4407 29 20 || 5111 90 91 || 5516 || 9007 91 4407 29 25 || 5111 90 93 || 6001 || 9007 92 4407 29 45 || 5111 90 99 || 6002 40 || 9008 90 4407 29 83 || 5112 11 || 6002 90 || 9010 90 4407 29 85 || 5112 19 || 6217 90 || 9104 4407 99 40 || 5112 20 || 6305 10 10 || 9108 4410 || 5112 30 || 6305 10 90 || 9109 11 4412 || 5112 90 || 6305 20 || 9109 19 || 5205 || 6305 32 || 9109 90 || 5208 || 6305 33 || 9110 11 10 || 5209 || 6305 39 || 9110 11 90 || 5210 || 6305 90 || 9110 12 || 5212 || 6309 || 9110 19 || 5401 10 12 || 6406 || 9110 90 || 5401 10 14 || 7601 || 9111 || 5401 20 10 || 8517 70 90 || 9112 4803 || 5402 || 8529 10 80 || 9114 4804 || 5403 || 8529 10 95 || 4805 || 5404 11 || 8529 90 || 4810 13 || 5404 90 || || 4810 14 || 5407 || || 4810 19 10 || 5408 || || FINANŠU PĀRSKATS TIESĪBU AKTU PRIEKŠLIKUMIEM, KAS FINANSIĀLI IETEKMĒ VIENĪGI BUDŽETA IEŅĒMUMUS 1. PRIEKŠLIKUMA NOSAUKUMS Priekšlikums Padomes regulai, ar ko uz laiku atceļ kopīgā muitas tarifa autonomo nodokļu piemērošanu dažu rūpniecības ražojumu importam Kanāriju salās 2. BUDŽETA POZĪCIJAS Nodaļa un pants: 12. nodaļa, 120. pants. Summa, kas 2011. budžeta gadā iekļauta budžetā: EUR 16 653 700 000 3. FINANSIĀLĀ IETEKME ¨ Priekšlikums finansiāli neietekmē ieņēmumus X Priekšlikumam nav finansiālas ietekmes uz izdevumiem, taču ir finansiāla ietekme uz ieņēmumiem, un tā ir šāda: (miljonos EUR, viena zīme aiz komata) || || Budžeta pozīcija || Ieņēmumi[13] || Periods, kas sākas dd/mm/gggg || [2012.-2021. gads] 120. pants || Ietekme uz pašu resursiem || 01/01/2012 - 31/12/2021 || -2,2/gadā 4. KRĀPŠANAS APKAROŠANAS PASĀKUMI Pārbaudes par visu to ražojumu galapatēriņu, uz kuriem attiecas šī Padomes regula, veiks saskaņā ar 291. līdz 300. pantu Komisijas Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi. 5. CITAS PIEZĪMES Lai ekonomikas dalībniekiem dotu iespēju pieņemt lēmumus par ilgtermiņa investīcijām, ierosinātajai nodokļu atlikšanai jābūt spēkā 10 gadus. Tā aizstāj pasākumus, kas tika ieviesti ar Padomes Regulu (EK) Nr. 704/2002, kuras termiņš beidzas 2011. gada 31. decembrī. Šās darbības aptuvenās izmaksas Pamatojoties uz reģionālo iestāžu sniegto informāciju, ietekmi uz ieņēmumu zaudējumiem, kas izriet no šīs regulas, var lēst kā miljoni EUR 2,96 (bruto summa, ieskaitot iekasēšanas izdevumus) x 0,75 = miljoni EUR 2,22/gadā no 2012. gada 1. janvāra līdz 2021. gada 31. decembrim. Tradicionālo pašu resursu ieņēmumu zaudējums būs jāsedz no dalībvalstu iemaksām, pamatojoties uz NKI. [1] Atzinums sniegts 2011. gada ... (Oficiālajā Vēstnesī vēl nav publicēts). [2] OV C , , . lpp. [3] OV C , , . lpp. [4] OV L 111, 26.4.2002., 1. lpp. [5] Avots Reģionālā statistika — Bezdarba līmenis NUTS II reģionos no 1999. līdz 2009. gadam. [6] OV L 302, 19.10.1992., 1. lpp. [7] OV L 253, 11.10.1993., 1. lpp. [8] OV L 55, 28.2.2011., 13. lpp. [9] OV L 256, 7.9.1987., 1. lpp. [10] OV L 55, 28.2.2011., 13. lpp. [11] Noteikts Komisijas 2010. gada 5. oktobra Regulā (ES) Nr. 861/2010 par grozījumiem Padomes Regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikumā (OV L 284, 29.10.2010., 1. lpp.). [12] Noteikts Komisijas 2010. gada 5. oktobra Regulā (ES) Nr. 861/2010 par grozījumiem Padomes Regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikumā (OV L 284, 29.10.2010., 1. lpp.). [13] Norādītajām tradicionālo pašu resursu (lauksaimniecības nodokļi, cukura nodevas, muitas nodokļi) summām jābūt neto summām, t.i., bruto summām, no kurām atskaitīti 25 % iekasēšanas izmaksu.